**210108**

**Питер Као. Екіншісі**

***«Сендер маған жамандық ойладыңдар, бірақ Құдай мұның бәрін жақсылыққа соқсын деп, осы арқылы көп адамдарды аштан өлуден аман сақтап қалуға ниет етті. Ол солай болды да.»***

***(Жаратылыстың баст. 50:20)***

Ұшақ белгіленген жеріне жеткен кезде, балаларды әрқайсысында вьетнамдық аудармашы бар бес түрлі автобусқа отырғызды. Леханг автобусқа отырып, аудармашыға мұқият қарады, қайта-қайта қарай берді. Ол өз көзіне сене алмады! Оған дейін ертерек ұшып кеткен, қазір аудармашы болып жұмыс жасайтын үлкен әпкесі болды. Көп ұзамай барлық балалар қайтадан бірге болды.

Бірақ ата-аналары туралы не деуге болады? Балалар барлығының қайта қауышуына мүмкіндік беруі үшін Құдайға жалбарынып, мінажат етті, басқа жақта, ата-аналары да дәл солай мінажат етті. Мыңдаған шақырымдық мұхит пен үйілген үкіметтік бюрократия құжаттары оларды бөліп тұрды. Жаратқан Ие олардың қайтадан бір отбасы болуына жол бере ме?

Осы уақытта Питер, оның әйелі және бес үлкен баласы тәуекелге бел буып, ескі балықшы қайығымен жолға шығуды шешті. Олар құрғақ кеспе мен балықты жеп, теңізде жиырма төрт күн өмір сүруге мәжбүр болды. Үш күн бойы оларда ешқандай тамақ жоқ, ал суды бөтелке қақпағынан аз-аздан ішіп тұрды.

Ақырында, Жаратқан Ие олардың мінажаттарына жауап берді және олар Гуам аралының жағасына жетеді. Осылайша, тоғыз ай бір бірінен алшақ болған отбасы, қиын жағдайларға қарамастан қайтадан бірге болды. Жаратқан Ие мінажатқа жауап бергенде, бәрі дәл осылай ақылға сыймайтындай керемет болады.

Иса былай деді: «Сенімдеріңнің жеткіліксіздігінен. Сендерге шындығын айтайын: тіпті тарының түйіріндей ғана сенімдерің болса, мына тауға: «Бұл жерден ана жаққа көш!» десеңдер, ол көшер еді. Қолдарыңнан келмейтін ештеңе де болмас еді.» (Матай 17:20) Питер Каодың отбасы Исаның осы сөздерімен толықтай келісетініне сенімдімін.